รายงานการประชุม FOMC เดือนก.ค. เปิดเผยว่าควรเริ่มทำ Tapering ก่อนสิ้นปีนี้ กดดันตลาดหุ้นสหรัฐฯ/ผลสำรวจผู้จัดการกองทุนทั่วโลก หันมาลงทุนหุ้นกลุ่ม defensive มากขึ้น ขณะที่ลดสถานะการลงทุนในหุ้นตลาดเกิดใหม่ต่อเนื่อง/ SET 1540 +/- จุด แนะนำ CK
19 สิงหาคม 2564

ปัจจัยต่างประเทศ รายงานการประชุม FOMC เดือนก.ค. เมื่อคืนเปิดเผยว่าคณะกรรมการ Fed ส่วนหนึ่งมองว่าควรเริ่มทำ Tapering ก่อนสิ้นปีนี้ โดยเน้นย้ำว่าการ Tapering เกิดขึ้นก่อนและจะเริ่มการพิจารณาขึ้นดอกเบี้ยอีกครั้งเมื่อการทำ Tapering สิ้นสุดลง (หยุดการขยายขนาดงบดุลของ Fed) สำหรับความเสี่ยงสำคัญที่คณะกรรมการติดตามคือ การแพร่ระบาดโควิดสายพันธุ์เดลต้าและเงินเฟ้อระดับสูงชั่วคราวแต่อาจลากยาวกว่าที่คิด อย่างไรก็ตามคณะกรรมการบางส่วนเริ่มมีความเห็นต่างต่อประเด็นเงินเฟ้อว่าอาจจะลดลงเร็วกว่าคาดได้เช่นกัน หากสถาณการณ์แพร่ระบาดโควิดยังรุนแรงต่อเนื่องและกดดันการฟื้นตัวทางเศรษฐกิจ ขณะที่ถ้อยแถลงของนายเจอโรม พาวเวลประธาน Fed ในคืนวันอังคารที่ผ่านมามีการพูดถึง วิกฤติโควิดได้เปลี่ยนรูปแบบเศรษฐกิจสหรัฐฯไปอย่างถาวร ทั้งรูปแบบการทำงานและความต้องการทักษะแรงงานที่เปลี่ยนไปส่งผลให้แรงงานต้องมีการปรับตัวเพื่อให้สอดคล้องกับความต้องการของตลาด อย่างไรก็ตามนาย พาวเวลไม่ได้ส่งสัญญาณเกี่ยวกับ Tapering ออกมา โดยมองว่าการแพร่ระบาดสายพันธ์เดลต้าจะไม่กระทบต่อการฟื้นตัวเศรษฐกิจสหรัฐฯอย่างมีนัยยะ
รายงานผลสำรวจผู้จัดการกองทุนทั่วโลก (Global Fund manager survey) เดือนสิงหาคมรอบนี้สำรวจ 232 รายที่มีสินทรัพย์ภายใต้การบริหารมูลค่า 7.02 แสนล้านเหรียญ โดยมีประเด็นที่น่าสนใจดังต่อไปนี้ 1) ผู้สำรวจส่วนใหญ่คาดว่า Fed จะส่งสัญญาณ Taper ในการประชุม FOMC เดือนกันยายน ช้าลงกว่าการสำรวจเดือนก่อนที่คาดว่าจะเริ่มส่งสัญญาณในการประชุม Jackson Hole ปลายเดือนสิงหาคมนี้เลย สอดคล้องกับมุมมองการขึ้นดอกเบี้ยครั้งแรกที่ผู้สำรวจส่วนใหญ่เริ่มเปลี่ยนมุมมองต่อการขึ้นดอกเบี้ยครั้งแรกจะเกิดขึ้นเดือนมกราคม 2023 ช้าลงจากการสำรวจเดือนก่อนที่จะขึ้นพฤศจิกายน 2022 ขณะที่มุมมองเงินเฟ้อพบว่าผู้สำรวจส่วนใหญ่ยังมองว่าเงินเฟ้อสูงขึ้นเป็นเพียงชั่วคราว แต่ลดลงจากการสำรวจเดือนก่อน  2) ผู้สำรวจส่วนใหญ่ 78% คาดหวังว่าทางการจีนจะดำเนินนโยบายแบบผ่อนคลายเพื่อกระตุ้นเศรษฐกิจ ซึ่งเพิ่มขึ้นมากจากการสำรวจเดือนก่อนที่มีเพียง 44% เท่านั้น 3) สำรวจสัดส่วนสถานะการลงทุน พบระดับเงินสด (cash level) ของผู้สำรวจเพิ่มขึ้นมาอยู่ที่ระดับ 4.2% จากเดือนก่อนที่ระดับ 4.1% ซึ่งถือว่าอยู่ระดับปานกลาง (ต่ำกว่า 4.0% ถือว่าต่ำ สูงกว่า 5.0% ถือว่าสูง) ขณะที่มีการลด allocation ในหุ้นลงแต่ยังถือว่าอยู่ในระดับสูงกว่าค่าเฉลี่ยระยะยาว โดยหันมาลงทุนในหุ้นกลุ่ม defensive อย่างเช่นกลุ่ม healthcare มากขึ้นและลดสัดส่วนการลงทุนในหุ้นตลาดเกิดใหม่ (EM) อย่างต่อเนื่อง 4) กลุ่มที่มีการซื้อขายคึกคักมากที่สุดได้แก่ ซื้อหุ้นกลุ่มเทคโนโลยี (40%), ซื้อหุ้นกลุ่ม ESG (20%), short หุ้นจีน (11%) 5) ปัจจัยความเสี่ยงที่ผู้สำรวจกังวลมากที่สุดคือ เงินเฟ้อที่สูงกว่าคาด (22%), อัตราผลตอบแทนพันธบัตรเร่งตัวขึ้นในตลาดตราสารหนี้ (20%), การแพร่ระบาดสายพันธุ์เดลต้า (19%), ฟองสบู่ในสินทรัพย์ (17%), นโยบายจีน (16%)
สรุปสิ่งที่ได้จาก survey รอบเดือนนี้แสดงถึงผู้จัดการกองทุนเริ่มมองเศรษฐกิจเริ่มจะชะลอตัวในระยะข้างหน้า โดยมองว่า Fed อาจชะลอการส่งสัญญาณ Tapering ออกไปแต่ไม่ช้าก็เร็วคาดว่าจะส่งสัญญาณแน่นอนในปีนี้ ส่วนเศรษฐกิจจีนที่เริ่มชะลอตัวคาดว่ารัฐบาลจะกลับมาออกมาตรการกระตุ้นเศรษฐกิจอีกครั้ง ขณะที่ผู้จัดการกองทุนได้ลดสัดส่วนการลงทุนในหุ้นตลาดเกิดใหม่ต่อเนื่อง กดดันทิศทาง fund flow ที่จะไหลเข้าตลาดหุ้นไทย สำหรับความเสี่ยงสำคัญที่เราต้องติดตามยังคงเป็นเรื่องเงินเฟ้อที่อยู่ในระดับสูงนั้นจะเป็นเพียงชั่วคราว (Transitory) หรือถาวร (Permanent) ซึ่งจะส่งผลต่อทิศทางการลงทุน
มุมมองตลาดหุ้น/ กลยุทธ์การลงทุน วันนี้คาด SET 1540 +/- จุด แนะนำ CK
1) CK (ราคาพื้นฐาน 29.94  บาท) ได้รับ sentiment บวกหลังศาลปกครองสูงสุด เปิดทางประมูลรถไฟฟ้าสายสีส้มใหม่ โดยคาดใช้เกณฑ์ เทคนิค 30% ทำให้กลุ่ม CK และ BEM มีสิทธิ์คว้างานสูง โดยถ้าบริษัทได้รับงานรับเหมาโครงการทั้งหมดจะมีโอกาสเพิ่ม backlog สูงขึ้นกว่า 5 เท่า
รายงานตัวเลขเศรษฐกิจ 
วันพฤหัสฯ ติดตาม ตัวเลขการขอรับสวัสดิการว่างงานของสหรัฐฯรายสัปดาห์คาด 3.60 แสนคน (-4.0% WoW)
วันศุกร์ ติดตาม การกำหนดอัตราดอกเบี้ยนโยบาย Loan Prim Rate 1 ปีของจีนคาดคงดอกเบี้ยที่ 3.85% ดัชนีราคาผู้ผลิตของเยอรมันเดือน ก.ค. คาด +0.8% MoM และ +9.2% YoY และตัวเลข Retail Sales ของอังกฤษเดือน ก.ค. คาด +0.5% MoM และ +6.4% YoY